Diari Oficial de la Generalitat Valenciana


Sumari del DOGV 4184, del 06-02-2002 (2002/521)

Notificació de resolució sancionadora a Viajes Red Local de Tarjetas, SL. Expedient número 43/2001-C.
-----------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/521


Organisme emissor
:   Agència Valenciana del Turisme

Tipus de document
:   Anunci

Notificació de resolució sancionadora a Viajes Red Local de Tarjetas, SL. Expedient número 43/2001-C. [2002/Q521]
  
Per no haver estat possible notificar de forma personal i directa a l'interessat la resolució sancionadora de data 29 de novembre de 2001, del director de l'Àrea de Producte de l'Agència Valenciana del Turisme, recaiguda en l'expedient sancionador 43/2001-C a l'entitat Viajes Red Local de Tarjetas, SL, se'n procedeix a la publicació en el Diari Oficial de la Generalitat Valenciana als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 de desembre de 2001.- El director de l'Àrea de Producte: Víctor Yepes Piqueras.
  
Resolució sancionadora
  
Vist l'expedient sancionador de referència incoat pel cap del Servei Territorial de Turisme de Castelló contra Viajes Red Local de Tarjetas, SL, com a titular de la sucursal de l'agència de viatges situada a la plaça del País Valencià, de Castelló de la Plana, per presumptes infraccions a la normativa turística.
  
Antecedents de fet
  
1. L'expedient sancionador es va incoar mitjançant acord del cap del Servei Territorial de Turisme de Castelló, de data 13 de juliol de 2001, a la vista de:
  
- La reclamació núm. 25/2001 formulada pel senyor Vicente Sanz Lafuente, de data 6 de març de 2001, sol·licitant la devolució íntegra del viatge de lluna de mel contractat a Mundinovios, no realitzat per absència de la persona que havia d'efectuar el trasllat a l'aeroport.
  
- L'informe de la inspecció turística de data 17 d'abril de 2001 en què es fa constar el següent:
  
«- L'establiment va ser autoritzat per l'Agència Valenciana del Turisme en el mes de març de 2001. En la data de la reclamació no disposava de fulls de reclamacions.
  
- No disposa de contracte de viatge combinat efectuat als reclamants.
  
- El director manifesta que va subcontractar amb l'empresa Euroelegance el trasllat dels clients a l'aeroport. No disposa de documentació alguna respecte d'això, ja que la contractació es realitzava via telefònica. En l'actualitat, es realitza una confirmació via fax, vista la situació creada davant l'incompliment de l'empresa.
  
- Manifesta que va oferir als reclamants la possibilitat d'un vol via Barcelona per a aqueix mateix dia, amb trasllat a l'aeroport inclòs, a fi de realitzar el circuit, i que només suposaria la pèrdua d'algunes hores. Aquesta solució va ser rebutjada pels clients.
  
- Manifesta que creu que la central a Saragossa ha presentat demanda judicial a l'empresa Euroelegance (director José Ita, telèfon 779 36 06 57) a fi de rescabalar els reclamants pel seu incompliment de contracte. Aportarà aquesta documentació en el període d'al·legacions de què disposa.
  
- S'adjunta carta enviada per la central de l'agència a Saragossa als clients i a l'empresa Euroelegance».
  
2. L'empresa inculpada no va donar la seua versió sobre els fets denunciats.
  
Obra en l'expedient l'oferiment del sistema arbitral recollit en els articles 15 i següents del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatge de la Comunitat Valenciana, sense que cap de les dues parts s'haja pronunciat respecte d'això.
  
3. En l'acord d'iniciació es va nomenar instructora i secretària, imputant-se a l'encausada els fets següents:
  
«A) No tenir fulls de reclamacions a disposició dels clients.
  
S'infringeix l'article 3 del Decret 77/1994, de 12 d'abril, del Govern Valencià, pel qual es regulen els fulls de reclamacions dels consumidors i usuaris de la Comunitat Valenciana.
  
Els fets esmentats estan qualificats com a infracció greu en l'article 51.6 de la Llei 3/1998, de 21 de maig, de Turisme de la Comunitat Valenciana, i poden ser sancionats amb una multa de fins a 1.000.000 de pessetes (6.010,121 euros), d'acord amb el que estableix l'article 53.2 de l'esmentada Llei 3/1998, de 21 de maig. En tot cas, s'haurà d'atenir al que resulte de la instrucció.
  
B) Absència de contracte de viatge combinat, amb totes les especificacions contingudes en l'article 4 de la Llei 21/1995, de 6 de juliol, Reguladora dels Viatges Combinats (BOE de 7 de juliol de 1995).
  
S'infringeix l'article 22 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana (DOGV de 21 de febrer de 1997).
  
Els fets esmentats estan qualificats com a infracció greu en l'article 51.7 de la Llei 3/1998, de 21 de maig, de Turisme de la Comunitat Valenciana, i poden ser sancionats amb multa de fins a 1.000.000 de pessetes (6.010,121 euros), d'acord amb el que estableix l'article 53.2 de l'esmentada Llei 3/1998, de 21 de maig. En tot cas, s'haurà d'atenir al que resulte de la instrucció.
  
C) Incompliment de les condicions pactades, respecte als elements integrants del servei turístic acordat (trasllat a l'aeroport).
  
S'infringeix l'article 25 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana (DOGV de 21 de febrer de 1997), en relació amb l'article 30 del decret esmentat.
  
L'article 11 de la Llei 21/1995, de 6 de juliol, Reguladora dels Viatges Combinats (BOE de 7 de juliol de 1995).
  
Els fets esmentats estan qualificats com a infracció greu en l'article 51.8 de la Llei 3/1998, de 21 de maig, de Turisme de la Comunitat Valenciana, i poden ser sancionats amb multa de fins a 1.000.000 de pessetes (6.010,121 euros), d'acord amb el que estableix l'article 53.2 de l'esmentada Llei 3/1998, de 21 de maig. En tot cas, s'haurà d'atenir al que resulte de la instrucció».
  
4. Dins el termini concedit a l'efecte, la inculpada no va presentar escrit de recusació contra la instructora i la secretària nomenades, encara que va presentar escrit d'al·legacions mitjançant fax de data 31 de juliol de 2001 oposant-se als fets exposats en l'acord d'iniciació per considerar que no s'ajusten a la realitat.
  
Assenyala que en cap moment es va negar la possibilitat de reclamar, sinó tot el contrari. Al·lega que Red Local de Tarjetas, SL, va contractar amb una empresa coneguda de Castelló de la Plana el trasllat dels clients amb cotxe i xofer a l'aeroport, i que fins a l'obertura del local de l'agència no es va tenir coneixement que el xofer no s'havia presentat, iniciant-se llavors totes les accions possibles per a donar solució al problema creat per aquella empresa, però els clients es van negar en tot moment a qualsevol fórmula de solució de les diverses possibles, el mateix dia de l'inici del viatge, i no desitjaven realitzar cap viatge.
  
Indica que l'agència havia preparat, amb antelació a la sortida, el viatge combinat contractat amb la majorista, i que als seus efectes va ser una no-presentació, que els clients tenien en tot moment a la seua disposició els documents acreditatius del viatge, i que desconeixen quina és l'absència de contracte que s'imputa.
  
Al·lega que no pot responsabilitzar-se a l'agència que el personal contractat per al trasllat no es presentara a l'hora acordada, tenint en compte, a més, que els clients coneixien l'empresa, el telèfon i les seues dades, i segons sembla, les instal·lacions del transportista esmentat estaven ubicades molt prop del lloc on havia d'efectuar-se la recollida. Acaba sol·licitant l'arxiu de l'expedient iniciat.
  
5. Notificada la proposta de resolució amb data 5 de setembre de 2001, en el termini establit a l'efecte, la inculpada no ha presentat al·legacions a efectes de rebatre els fets imputats.
  
6. Als arxius del Servei Territorial de Castelló no hi ha constància que la inculpada haja estat sancionada amb anterioritat en els termes de l'article 54.2 de la Llei 3/1998, de 21 de maig, de Turisme de la Comunitat Valenciana.
  
Fonaments de dret
  
1. El Decret 77/1994, de 12 d'abril, del Govern Valencià, pel qual es regulen els fulls de reclamacions dels consumidors i usuaris de la Comunitat Valenciana disposa en el seu article 3:
  
«1. Totes les persones físiques o jurídiques titulars d'establiments... estaran obligades a exhibir al públic, de forma perfectament visible, la llegenda següent: ?Aquest establiment té fulls de reclamacions a disposició de qui els sol·liciten?.
  
2. El cartell anunciador estarà situat en un lloc en què resulte visible i llegible. La grandària de les lletres de la llegenda ha de ser, com a mínim, d'un centímetre i estarà redactat en les dues llengües oficials de la Comunitat Valenciana.
  
3. Quan un consumidor sol·licite un full de reclamacions se li haurà de subministrar en el mateix lloc que el demane o al lloc identificat com d'informació o d'atenció als clients, sense remetre'l a altres dependències o a oficines centrals distants del lloc en què s'han produït els fets».
  
2. L'article 51.6 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, considera infracció administrativa de caràcter greu:
  
«No tenir fulls de reclamació a disposició dels clients i de les clientes, la negativa a facilitar-los o no fer-ho en el moment en què se sol·liciten, sense causa justificada».
  
3. L'article 22 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana (DOGV de 21 de febrer de 1997) disposa que: «...els tipus de contractes que es concerten entre les agències de viatges i els usuaris o consumidors poden ser:
  
1. De serveis solts...
  
2. De programes d'un dia...
  
3. De viatge combinat, segons el que defineix i regula la Llei 21/1995, de 6 de juliol, Reguladora dels Viatges Combinats».
  
4. La Llei 21/1995, de 6 de juliol, Reguladora dels Viatges Combinats (BOE de 7 de juliol de 1995) disposa en el seu article 4.1:
  
«El contracte de viatge combinat haurà de formular-se per escrit i contenir entre les seues clàusules, en funció de les característiques de l'oferta que es tracte, referència, almenys, als elements següents:
  
a) La destinació o les destinacions del viatge.
  
b) En cas de fraccionament de l'estada, els diferents períodes i les seues dates.
  
c) Els mitjans, les característiques i les categories dels transports que es vagen a utilitzar.
  
d) Les dates, les hores i els llocs de sortida i de tornada.
  
e) En el cas que el viatge combinat incloga allotjament, la seua situació, la seua categoria turística i les seues principals característiques, així com l'homologació i classificació turística, en aquells països en què existisca classificació oficial, i el nombre de menjades que se servisquen.
  
f) Nombre mínim de persones exigit, si és procedent, per a la realització del viatge combinat i, en tal supòsit, data límit d'informació al consumidor en cas de cancel·lació, que haurà d'efectuar-se amb una antelació mínima de 10 dies a la data prevista d'iniciació del viatge.
  
g) L'itinerari.
  
h) Les visites, les excursions o altres serveis inclosos en el preu total convingut del viatge combinat.
  
i) El nom i la direcció de l'organitzador, del detallista i, si escau, de l'assegurador.
  
j) El preu del viatge combinat, així com una indicació de tota possible revisió del mateix, ajustat al que preveu l'article 7 d'aquesta llei, i dels possibles drets i impostos corresponents als serveis contractats, quan no estiguen inclosos en el preu del viatge combinat.
  
k) Modalitats de pagament del preu i, si és procedent, calendari i condicions de finançament.
  
l) Tota sol·licitud especial que el consumidor haja transmès a l'organitzador o al detallista i que aquest haja acceptat.
  
m) L'obligació del consumidor de comunicar tot incompliment en l'execució del contracte, per escrit o en qualsevol altra forma en què quede constància, a l'organitzador o al detallista i, si és procedent, al prestador del servei de què es tracte.
  
n) El termini de prescripció de les accions establit en l'article 13 de la present llei, en què el consumidor podrà formular les seues reclamacions per la no execució o execució deficient del contracte.
  
ñ) El termini en què el consumidor podrà exigir la confirmació de les seues reserves».
  
L'article 4.2 de la mateixa Llei 21/1995 estableix que:
  
«El consumidor serà informat amb anticipació a la realització del contracte, del contingut de les clàusules contractuals i rebrà una còpia d'aquell, una vegada formalitzat aquest».
  
5. L'article 51.7 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, considera infracció administrativa de caràcter greu:
  
«L'emissió de contractes de prestació de serveis turístics, independentment de quin siga el seu suport formal, no ajustats a les prescripcions establides en la norma aplicable».
  
6. L'article 25.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana (DOGV de 21 de febrer de 1997) estableix:
  
«Les agències de viatges són obligades a facilitar als seus clients la totalitat dels serveis contractats amb les condicions i les característiques estipulades. Només eximirà d'aquesta obligació la força major o la causa suficient».
  
L'article 30 del Decret 20/1997 esmentat disposa que:
  
«Les infraccions que es cometen contra el que preceptua aquest decret i la resta de normativa que siga d'aplicació donaran lloc a la responsabilitat administrativa corresponent, que es farà efectiva de conformitat amb el que disposa la Llei de la Generalitat Valenciana..., tot això sense perjudici de les responsabilitats civils o penals que hi corresponguen».
  
7. L'article 51.8 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, considera administrativa de caràcter greu:
  
«L'incompliment de contracte o de les condicions pactades, respecte del lloc, el temps, el preu o altres elements integrants del servei turístic acordat».
  
8. L'article 11 de la Llei 21/1995, de 6 de juliol, Reguladora dels Viatges Combinats (BOE de 7 de juliol de 1995), disposa en el punt 1 que: «Els organitzadors i els detallistes de viatges combinats respondran davant el consumidor, en funció de les obligacions que els corresponguen pel seu àmbit respectiu de gestió del viatge combinat, del correcte compliment de les obligacions derivades del contracte, amb independència que aquestes les hagen d'executar ells mateixos o altres prestadors de serveis, i sense perjudici del dret dels organitzadors i detallistes a actuar contra els prestadors de serveis esmentats...».
  
En aquest cas ha quedat constatat en l'expedient l'incompliment d'un element integrant del servei turístic acordat, sense que l'empresa inculpada haja justificat de cap manera la causa de l'incompliment, tenint en compte, a més, que no disposa de documentació alguna que acredite la subcontractació del trasllat dels clients a l'aeroport, ja que va manifestar a l'inspector actuant que es realitzava via telefònica.
  
9. De conformitat amb l'article 53 de la Llei 3/1998, de 21 de maig, esmentada anteriorment, les infraccions contra el que disposa la mateixa i la resta de disposicions en matèria de turisme, donaran lloc a la imposició de les sancions corresponents.
  
10. Segons que disposa l'article 54 de la llei esmentada, en la imposició de sancions s'atendrà a les circumstàncies que s'hi contenen.
  
11. Aquest expedient s'ha tramitat conformement als principis del procediment sancionador recollits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com al que preveu el capítol I del títol V de la Llei 3/1998, de 21 de maig, de Turisme de la Comunitat Valenciana, mitjançant el procediment establit en el Decret 206/1999, de 9 de novembre, del Govern Valencià, Regulador de la Disciplina Turística.
  
Vistos els preceptes legals esmentats i la resta de disposicions de general i especial aplicació, en virtut de les atribucions conferides en l'article 57.2 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, i l'article 25 del Decret 206/1999, de 9 de novembre (DOGV de 17 de novembre de 1999), del Govern Valencià, regulador de la disciplina turística, resolc:
  
Imposar a Viajes Red Local de Tarjetas, SL, com a titular de la sucursal de l'agència de viatges situada a la plaça del País Valencià, de Castelló de la Plana:
  
1. Per la comissió d'una infracció administrativa greu tipificada en l'article 51.6 de la Llei 3/1998, de 21 de maig, la sanció de cinquanta mil pessetes (50.000 PTA / 300,51 euros).
  
2. Per la comissió d'una infracció administrativa greu tipificada en l'article 51.7 de la Llei 3/1998, de 21 de maig, la sanció de dues-centes cinquanta mil pessetes (250.000 PTA / 1.502,53 euros).
  
3. Per la comissió d'una infracció administrativa greu tipificada en l'article 51.8 de la Llei 3/1998, de 21 de maig, la sanció de cent mil pessetes (100.000 PTA / 601,01 euros), amb l'obligació de restituir al senyor Vicente Sanz Lafuente (Bulevard Vicente Blasco Ibáñez número 6, 8E, 12100 Castelló de la Plana) l'import del viatge contractat, de conformitat amb el que disposa l'article 48 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana.
  
Contra aquesta resolució, que no posa fi a la via administrativa, podrà interposar-se recurs d'alçada davant el president executiu de l'Agència Valenciana del Turisme dins el termini d'un mes, comptador des de l'endemà de la notificació d'aquesta, d'acord amb el que estableixen els articles 114 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.
  
De conformitat amb l'article 26 del Decret 206/1999, de 9 de novembre (DOGV de 17 de novembre de 1999), del Govern Valencià, regulador de la disciplina turística, aquesta resolució no serà executiva mentres no hi s'haja dictat una resolució del recurs d'alçada, que, si és procedent, s'haja interposat, o haja transcorregut el termini per a la seua interposició sense que aquesta s'haja produït.
  
València, 29 de novembre de 2001.- El director de l'Àrea de Producte: Víctor Yepes Piqueras.
  
Agència Tributària
  
Delegació Especial d'Aragó